# Anna Hutsol

Anna Vassílievna Hutsol (en rus: Анна Васильевна Гуцол; en ucraïnès: Ганна Василівна Гуцол), més coneguda com a Anna Hutsol, (Múrmansk, 16 d'octubre de 1984) és una activista ucraïnesa d'origen rus, fundadora del col·lectiu feminista Femen.

## Trajectòria

Hutsol és d'origen jueu i va néixer a Múrmask, ciutat de l'extrem nord-oest de la República Socialista Soviètica Russa, en temps de la URSS, però l'any 1991 es va traslladar a Ucraïna amb els seus pares. Va estudiar Ciències econòmiques a la Universitat Nacional Taràs Xevtxenko de Kíev i va ser ajudant de la cantant Tina Karol.
L'any 2008 va fundar Femen després que sintonitzés amb les tristes històries de dones ucraïneses enganyades per falses promeses des de l'estranger: «Vaig crear Femen perquè em vaig adonar que hi havia una manca de dones activistes a la nostra societat; Ucraïna és androcèntrica i les dones prenen un paper passiu». Segons Hutsol, les habilitats que va adquirir durant la seva etapa amb Tina Karol van ajudar a augmentar les relacions públiques de Femen. El principal mecanisme d'acció de Femen són les manifestacions en topless. El grup va començar a protestar contra la prostitució a Ucraïna i va ampliar la seva agenda als drets de les dones i els drets civils a Ucraïna i a tot el món.
El gener de 2011 va intentar que Femen obtingués representació a la Rada Suprema com a partit electe; però finalment no va participar en les eleccions parlamentàries ucraïneses d'octubre de 2012.
El 16 de novembre de 2012 va ser detinguda pel Servei Federal de Seguretat (FSB) de Rússia, a l'aeroport de Pulkovo, a Sant Petersburg, per ser una persona que tenia l'entrada prohibida al país. Va ser deportada de nou al punt d'origen de París.
A finals d'agost de 2013, Xevtxenko i diverses membres de Femen van fugir d'Ucraïna, tement per la seva vida i llibertat. Hutsol va sol·licitar asil a Suïssa el 2013, però les autoritats li van rebutjar la sol·licitud el 27 de març de 2014.

## Filmografia

* Nos seins, nos armes! ("Els nostres pits, les nostres armes!"), documental (1 hora i 10 minuts), escrit i dirigit per Caroline Fourest i Nadia El Fani, produït per Nilaya Productions, emès a France 2 el 5 de març de 2013.
* Everyday Rebellion, documental (1 hora i 58 minuts), escrit i dirigit pels germans Arash T. Riahi i Arman Riahi, Àustria / Suïssa / Alemanya, 2013, estrena mundial al Festival Internacional de Documentals de Copenhaguen el 13 de novembre de 2013.
* Ukraine Is Not a Brothel ("Ucraïna no és bordell"), documental (1 hora i 18 minuts), escrit i dirigit per Kitty Green, Austràlia 2013, estrena mundial a la Mostra Internacional de Cinema de Venècia.
* Je Suis Femen ("Jo sóc Femen"), documental, escrit i dirigit per Alain Margot, 2014.

## Notes

* ↑ Anna Hutsol utilitza la versió en rus del seu nom (Анна; Anna) a espais com el blog personal de l'emissora de ràdio Ekho Moskví ("Eco de Moscou") abans que la versió en ucraïnès (Ганна; Hanna) i utilitza el seu nom i cognom en anglès a espais com a la seva pàgina de Facebook.

## Referències

* ↑ «FEMEN/ФЕМЕН». Femen.info. [Consulta: 6 octubre 2020].
* ↑ Ackerman, Gail. Femen. Calmann-Levy, 2013, p. 45-46. ISBN 978-270-2144-58-9.
* ↑ Bidder, Benjamin. «The Entire Ukraine Is a Brothel» (en anglès), 05-05-2011. [Consulta: 6 octubre 2020].
* ↑ «Feminine Femen targets 'sexpats'» (en anglès). Kyiv Post, 22-05-2009. [Consulta: 6 octubre 2020].
* ↑ «How they protest prostitution in Ukraine» (en anglès). France 24. [Consulta: 28 agost 2009].
* ↑ Balmforth, Richard. «Ukraine's topless group widens political role» (en anglès). Reuters, 15-11-2010. Arxivat de l'original el 7 de març 2012. [Consulta: 1r setembre 2012].
* ↑ Popova, Yuliya. «Feminine Femen targets 'sexpats'» (en anglès). Kyiv Post, 25-09-2008. Arxivat de l'original el 12 setembre 2012. [Consulta: 6 octubre 2020].
* ↑ «How they protest prostitution in Ukraine» (en anglès). France 24, 28-08-2009. [Consulta: 6 octubre 2020].
* ↑ Antonova, Natalia. «FEMEN's Anna Gutsol on sex tourism and short skirts in Ukraine» (en anglès). Global Comment, 11-09-2009. [Consulta: 6 octubre 2020].
* ↑ Error: hi ha títol o url, però calen tots dos paràmetres.«» (en anglès). CNN.com, 21-01-2011. Arxivat de l'original el 6 octubre 2012. [Consulta: 6 març 2012].
* ↑ Wilson, Sam. «Ukraine's Femen: Topless protests 'help feminist cause'» (en anglès). BBC News, 23-10-2012. [Consulta: 6 octubre 2020].
* 1 2 «Ukrainian Activist Denied Entry to Russia» (en anglès). RIA Novosti, 17-11-2012. [Consulta: 6 octubre 2020].
* 1 2 «Femen's leader, Hanna Hutsol, barred from Russia» (en anglès). Kyiv Post, 17-11-2012. [Consulta: 6 octubre 2020].
* ↑ «Femen Report Leader Detained At Russian Airport» (en anglès). Radio Free Europe/Radio Liberty, 17-11-2012. [Consulta: 6 octubre 2020].
* ↑ «Topless protest group founder denied asylum» (en anglès). TheLocal.ch, 27-03-2014. [Consulta: 6 octubre 2020].
* ↑ «Nos seins, nos armes (2012) - Documentaire - L'essentiel - Télérama.fr». Television.telerama.fr. [Consulta: 29 setembre 2013].
* ↑ Anna Hutsol a Internet Movie Database (anglès)

## Enllaços externs

* Blog personal a Ekho Moskví (rus)